Serie A: Lazio a învins pe Juventus, scor 1-0
Echipa italienă Lazio Roma a învins sâmbătă, pe teren propriu, scor 1-0, formaţia Juventus Torino, într-un meci al etapei a 30-a din Serie A.
Prima repriză a fost una intensă, dar lipsită de ocazii mari de gol. Castellanos a trimis pe lângă poarta torinezilor, în minutul 20. Tot lazialii au ratat şi în minutul 70, prin Adam Marusic. Oaspeţii nu au forţat şi gazdele au dat lovitura la ultima fază a meciului. Centrare Guendouzi şi lovitură de cap Marusic pentru 1-0 în minutul 90+3.
În clasament, Juventus Torino este pe locul 3, cu 59 de puncte, în timp ce Lazio ocupă poziţia a 7-a, cu 46 de puncte.